《题潮州鸢飞鱼跃亭》
唐代·王翰

虚亭倚危矶，苍莽澹无迹。幽人时往来，濯足坐苔石。

芰荷露涓涓，蒲苇风淅淅。物性机尽忘，上下皆自适。

遥峰敞空翠，落日洞深碧。悠然一舒啸，造化亘今昔。

圣门竟渊邃，世路何逼仄。遐哉古人心，日暮坐相忆。

作者简介：王翰（公元687年~726年），字子羽，并州晋阳（今山西太原市）人，唐代边塞诗人。与王昌龄同时期，王翰这样一个有才气的诗人，其集不传。其诗载于《全唐诗》的，仅有14首。登进士第，举直言极谏，调昌乐尉。复举超拔群类，召为秘书正字。擢通事舍人、驾部员外。出为汝州长史，改仙州别驾。